Pre-Owned 2015 Nissan NV200 SV 4D Cargo Van in Edmonds #N9096 | Campbell Nissan of Edmonds
Clean CARFAX. Odometer is 29937 miles below market average! 24/26 City/Highway MPG
Pre-Owned 2015 Nissan NV200 SV VIN: 3N6CM0KN2FK714253 $15,950 Kamer van Mynwese soek interdik teen nuwe Mynbou-handves | Maroela Media
Kamer van Mynwese soek interdik teen nuwe Mynbou-handves
Die Kamer van Mynwese het Donderdag die 2017 Mynbou-handves verwerp en gesê hy sal die hof nader om die departement van minerale hulpbronne te verhoed om dit te implementeer.
“Die Kamer het sy regspan opdrag gegee om ŉ verklaringsbevel te bekom wat betref die voortgesette gevolge, wat vroeër opgeskort is ten einde ŉ sinvolle ooreenkoms met die departement te bereik,” het die Kamer van Mynwese in ŉ verklaring gesê. “Die Kamer sal ŉ interdik versoek om die implementering van die handves op te skort en dat dit hersien moet word.”
Mosebenzi Zwane, minister van minerale hulpbronne, het Donderdagoggend die handves bekendgemaak. Die handves stel nuwe swart eienaarskap-teikens vir die bedryf.
Die teikens sluit nuwe mynregte en ’n 30%-belang van swart ekonomiese bemagtiging (SEB) in. Eienaars wat vroeër voldoen het aan die vorige teiken van 26% moet binne 12 maande die 30%-teiken bereik.
Diegene wat aansoek doen om vir minerale te prospekteer moet “ŉ minimum van 50% plus een swart persoon” in sy aandeelhouding hê. Die aandeelhouers moet ook stemreg geniet.
Die Kamer van Mynwese voer aan hy is nie geraadpleeg nie en beskuldig die departement dat hy “onwerkbare doelwitte” stel.
“Die gebrek aan betekenisvolle gesprekke met die bedryf is teleurstellend,” het Mxolisi Mgojo, president van die Kamer van Mynwese, gesê. “Dit sal onverantwoordelik wees van die bedryf om onwerkbare doelwitte te aanvaar. Ons bly toegewyd om deel te wees van ŉ proses waar ŉ uitslag bereik word wat tegelykertyd die bedryf transformeer en laat groei en wat volhoubaar is.”
Die Kamer het bewerings, dat die bedryf nie belangstel in transformasie nie, verwerp.
Pecanwood-moord: Mark Zinde weer vir waarneming gestuur
Goeie bliks… Zim, hier kom ons!
Maar ons sal vir die ANC en die DA bly stem, ongeag.
Ek is nog nie op hoogte van die volle mynbou-handves nie. Ek lees maar wat die pers op die stadium daaroor berig. As jy gaan kyk aan wie die myne behoort en wie die “groot aandeelhouers” is, kan ek my net een maatskappy voorstel nl Anglo American. Ek vra die vraag wat die aandeelhouding tans in die maatskappye wat mynbou bedrywighede in die land het. Waar is Anglo vandag. Hulle het ontbondel, aandele aan bemagtigtes “gegee” en met hul winste landuit waar hulle noteer is. Dit kom volgens my leke kennis voor as hulle maak hul geld nog steeds uit die grondstowwe van die land. Waar gaan die meeste steenkool, diamante, uraan, chrome en ander edel en nie-edel metale heen. Dit kom by ‘n ander vraag/punt uit. Dit is een rede hoekom hierdie land deur die buiteland aan die gang gehou word. Soos genoem, ek is ‘n leek, maar Ek vertou net nie die vrede nie. Die land is nie ‘n beleggersvriendelike land nie. Ons word afgradeer op “politieke onstabiliteit ” Dit is snert. As ons werklik so bankrot of in die grond in is soos beweer, sal ons summier verder afgradeer gewees het sonder enige powere askiese. Dink die mense ons is almal onnosel?
Ek kan net nie verstaan hoekom hulle nie op die aandelebeurs aandele in die myne kan koop nie. So kan hulle mos aandeelhouers in die myne word. Wat is die verskil?
Dit is gerig om eienaarskap oor te neem, nie net aandele te besit.
Hoe kan jy ‘n besigheid of ‘n myn begin maar net 49% se hê,belaglik.
Stem Dirk …wonder wat gaan met die klompie koolmyne in Mp gebeur …… ??
Op ‘n sekere tv-stasie word nou gereeld gemor oor myne wat glo dan nou so en so doen en glo ‘ons’ burgers benadeel … Ons moet swik onder atoomkragplanne, maar ons uraan en ons steenkool is in uitlanders se hande en word uitgevoer? ‘n Bekende reuk hang in die lug. Ons land, ook ondergronds, is onder beleg… en ons eie wapentuig word teen ons ingespan. Uitlanders beskerm hulself met ons Denell-wapentuig en dit skeel niemand. ‘n Hele ‘weermag’ kan so uitgerus word en die land domineer… Maar ons slaap rustig… soos onder die NP wat Afrikaners soos gr 1-leerders platgedruk het. Vandag sukkel ons om op te staan vir onsself… en die vyand lief ons terughoudenheid.
Net ‘n manier van die anc om punte aan te teken vat van die wat het en skenk dit aan die wat ook het, sonder teenprestasie. Ek ruik ‘n gupta in die een